NORAKSTS

|  |  |
| --- | --- |
| 26.09.2024. | Nr.12/6 |

###### PROJEKTA “VESELĪBAS VEICINĀŠANAS AKTIVITĀTES JELGAVĀ” IESNIEGUMA IESNIEGŠANA

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 6. punktu, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr.2 “Veselības un sociālo pakalpojumu pieejamība, iedzīvotāju labklājība” īstenošanai iekļauto investīciju projekta ideju Nr.2.1.1. “Veselības veicināšanas aktivitātes Jelgavā” un Centrālās finanšu un līgumu aģentūras izsludināto projektu iesniegumu atlasi Eiropas Savienības kohēzijas politikas programmas 2021.-2027. gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.2. pasākumam “Veselības veicināšanas un slimību profilakses pasākumu īstenošana vietējai sabiedrībai”(turpmāk – 4.1.2.2. pasākuma projektu iesniegumu atlase),

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt projekta “Veselības veicināšanas aktivitātes Jelgavā” (turpmāk – Projekts) iesniegumu 4.1.2.2. pasākuma projektu iesniegumu atlases ietvaros. Projekta kopējās izmaksas plānotas 431 404,00 *euro* (četri simti trīsdesmit viens tūkstotis četri simti četri *euro* un 00 centi), no tām 366 693,40 *euro* (trīs simti sešdesmit seši tūkstoši seši simti deviņdesmit trīs *euro* un 40 centi)ir Eiropas Sociālā fonda Plus finansējums un 64 710,60 *euro* (sešdesmit četri tūkstoši septiņi simti desmit *euro* un 60 centi) ir valsts budžeta finansējums.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam iekļaut Jelgavas valstspilsētas pašvaldības 2029. gada budžetā Projekta īstenošanai nepieciešamo priekšfinansējumu 43 141,00 *euro* (četrdesmit trīs tūkstoši viens simts četrdesmit viens *euro* un 00 centi) apmērā.
3. Pilnvarot Jelgavas valstspilsētas pašvaldības izpilddirektoru veikt visas nepieciešamās darbības Projekta iesniegšanai un īstenošanai, kā arī parakstīt ar Projekta iesniegšanu un īstenošanu saistītos dokumentus.
4. Pilnvarot Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta Projektu vadības nodaļas vadītāju iesniegt Projekta iesniegumu Kohēzijas politikas fondu vadības informācijas sistēmas elektroniskajā vidē.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 26. septembrī